74. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Ε.2380 της 28 Φεβρ./19 Μαρτ. 1979 (ΦΕΚ Β΄ 268) Περί συμψηφισμού του ποσού του φόρου εισοδήματος φυσικών προσώπων που επιστρέφεται από το Δημόσιο με το ποσό που οφείλεται από το φορολογούμενο. Κυρώθηκε και έχει ισχύ νόμου από την έκδοσή της από το εδάφ. β΄ της παρ. 2 .αρθρου πέμπτου Νόμ. 979/1979, ΦΕΚ Α΄ 234, κατωτ. αριθ. 78. Έχοντας υπόψη: 1.Την ανάγκη απλοποιήσεως του συστήματος της επιστροφής του φόρου εισοδήματος φυσικών προσώπων. 2.Τις διατάξεις του Νόμ. 277 του 1976 «περί εκδόσεως υπό του Ελληνικού Δημοσίου επιταγών προς επιστροφήν αχρεωστήτως καταβληθέντων φόρων, τελών και λοιπών εσόδων». 3.Τις διατάξεις του άρθρ. 7 του Νόμ. 820 του 1978 «περί λήψεως μέτρων διά την περιστολήν της φοροδιαφυγής και άλλων τινών συναφών διατάξεων». 4.Τις διατάξεις του άρθρ. 83 του Ν.Δ. 356 του 1974 «περί κώδικος εισπράξεων Δημοσίων Εσόδων ΚΕΔΕ», αποφασίζουμε: Άρθρ.1.-«1.Χρεωστικό υπόλοιπο που οφείλεται βάσει αρχικής εμπρόθεσμης ή εκπρόθεσμης δήλωσης φορολογίας εισοδήματος φυσικών προσώπων συμψηφίζεται οίκοθεν, από το ΚΕ.Π.Υ.Ο., με το τυχόν πιστωτικό ποσό που προκύπτει από την εκκαθάριση της δήλωσης αυτής. Σελ. 194,426(β) Τεύχος ΙΒ-6-3 Σελ.100 2.Το ποσό του χρεωστικού υπολοίπου κατά το τμήμα που καλύπτεται από το πιστωτικό υπόλοιπο και συμψηφίζεται κατά την παρ. 1 του παρόντος άρθρου μειώνεται κατά ποσοστό 10%. 3.Το προερχόμενο από οποιαδήποτε αιτία πιστωτικό υπόλοιπο εφόσον δεν υπερβαίνει τις 300 δραχμ. δεν επιστρέφεται». Το άρθρ. 1 αντικαταστάθηκε ως άνω από την παρ. 1 άρθρ.1 της 2019995/2156/0016/1989 (ΦΕΚ Β΄ 201) απ. Υπ. Οικονομικών, κατωτ. αριθ. 123. Άρθρ.2.-«1.Τα τελικά πιστωτικά ποσά, που προκύπτουν από την εκκαθάριση των αρχικών δηλώσεων φόρου εισοδήματος φυσικών προσώπων και μετά τον συμψηφισμό των χρεωστικών και πιστωτικών υπολοίπων της παρ. 1 του άρθρ. 1 επιστρέφονται απευθείας στους δικαιούχους με επιταγές που εκδίδει το ΚΕ.Π.Υ.Ο. και ενσωματώνει στο εκκαθαριστικό σημείωμα του φόρου εισοδήματος φυσικών προσώπων εφόσον το πιστωτικό ποσό προέρχεται: 1.Μόνο από φόρο εισοδήματος που παρακρατήθηκε στη πηγή και να είναι από 301 δρχ. μέχρι του ποσού των 250.000 δρχ. 2.Μόνο από προκαταβολή φόρου εισοδήματος φυσικών προσώπων προηγούμενου οικ. έτους (Βεβαιωμένη ή συμψηφισμένη), η οποία να μην έχει μεταβληθεί, να γνωρίζει το ΚΕ.Π.Υ.Ο. από το αρχείο της είσπραξης ότι έχει εξοφληθεί και ακόμη να είναι από 301 δρχ. μέχρι του ποσού των 250.000 δρχ. 27.Β.ε.73-74 Φόρος Εισοδήματος Φυσικών και Νομικών προσώπων 3.Μόνο από επιδότηση ενοικίου κυρίας κατοικίας και να είναι από 1.000 δρχ. και άνω. 4.Από άθροισμα των ποσών των περιπτ. 1 και 2 και να είναι από 301 δρχ. μέχρι του ποσού των 250.000 δρχ. 5.Από το άθροισμα των ποσών των περιπτ. 1 και 3 και να είναι το πιστωτικό ποσό της περιπτ. 1 μέχρι του ποσού των 250.000 δρχ. 6.Από το άθροισμα των ποσών των περιπτ. 2 και 3 και να είναι πιστωτικό ποσό της περιπτ. 2 μέχρι του ποσού των 250.000 δρχ. και 7.Από το άθροισμα των ποσών των περιπτ. 1, 2 και 3 και να είναι το άθροισμα των πιστωτικών ποσών των περιπτ. 1 και 2 μέχρι του ποσού των 250.000 δρχ. Στην περίπτωση που το ποσό της προκαταβολής έχει πληρωθεί με έκπτωση 10% ή προέρχεται από συμψηφισμένη προκαταβολή, θα μειώνεται ανάλογα το ποσό που επιστρέφεται». Το άρθρ. 2, που είχε αντικατασταθεί από την 2019995/2156/0016/1989 (ΦΕΚ Β΄ 201) απ. Υπ. Οικονομικών, αντικαταστάθηκε και πάλι ως άνω από το άρθρ. 1 της 2076835/8989/0016/3-6 Οκτ. 1989 (ΦΕΚ Β΄ 753) όμοια απ. Υπ. Οικονομικών, που κυρώθηκε και από την έκδοσή της έχει ισχύ νόμου από το εδάφ. 1β της παρ. 6 άρθρ. 51 Νόμ. 1882/1990 (ΦΕΚ Α΄ 43) κατωτ. σελ. 196,427. Άρθρ.3.-1.Η εμφάνιση των συμψηφιζομένων ποσών του άρθρ. 1 της παρούσης στα έξοδα και αντιστοίχως στα έσοδα του Κρατικού Προϋπολογισμού θα γίνεται βάσει συγκεντρωτικών καταστάσεων που θα εκδίδονται από την Υπηρεσία Μελετών και ΟργανώσεωςΔιεύθυνση Μηχανογραφήσεως, χωριστά για τα έξοδα και έσοδα, μετά την τελική επεξεργασία των εκκαθαριστικών σημειωμάτων των φορολογικών δηλώσεων εκάστου έτους. Ειδικότερα, κάθε συγκεντρωτική κατάσταση θα περιλαμβάνει τα εξής στοιχεία: Α΄.Κατάσταση Εξόδων. α)Το Υπουργείο, τον ειδικό φορέα και τους Κωδικούς αριθμούς εξόδων στους οποίους καταλογίζονται τα συμψηφιζόμενα ποσά για την επιστροφή των αχρεωστήτως εισπραχθέντων. β)Το οικονομικό έτος. γ)Το καθαρό κατά Κωδικό Αριθμό Εξόδου συμψηφιζόμενο ποσό το οποίο προκύπτει μετά την αφαίρεση του 10% της εκπτώσεως. δ)Τον τόπο και τη χρονολογία εκδόσεως της καταστάσεως. ε)Την υπογραφή του Προϊσταμένου της Διευθύνσεως Μηχανογραφήσεως ή του εξουσιοδοτημένου αρμοδίου υπαλλήλου. Β΄.Κατάσταση Εσόδων. α)Το οικονομικό έτος που αναφέρονται τα οφειλόμενα στο Δημόσιο ποσά που συμψηφίζονται. β)Το κατά Κωδικό αριθμό Εσόδου αρχικό προς συμψηφισμό ποσό. γ)Το ποσό κατά Κωδικό Αριθμό Εσόδου της εκπτώσεως του 10% επί των συμψηφιζομένων ποσών. δ)Το καθαρό συμψηφιζόμενο ποσό κατά Κωδικό Αριθμό Εσόδου. ε)Τον τόπο και τη χρονολογία εκδόσεως της καταστάσεως. ς)Την υπογραφή του προϊσταμένου της Διευθύνσεως Μηχανογραφήσεως ή του εξουσιοδοτημένου υπαλλήλου. Οι ανωτέρω καταστάσεις οι οποίες θα εκδίδονται για τα έξοδα σε τέσσερα αντίγραφα και για τα έσοδα σε οκτώ αντίγραφα θα στέλνονται στην Δ6-Λογ/σμών του Δημοσίου (τμ. Α΄) του Γ.Λ.Κ. και θα αποτελούν τίτλο για την εμφάνιση των συμψηφιζομένων ποσών στα Έσοδα και Έξοδα του Κρατικού Προϋπολογισμού. 2.Βάσει της καταστάσεως υπό στοιχ. Α΄ της παρ. 1 του παρόντος άρθρου ο Υπόλογος Συμψηφισμών του Γ.Λ.Κ. θα εμφανίζει στα Έξοδα του Κρατικού Προϋπολογισμού τα κατά Κωδικό Αριθμό Εξόδου τελικώς συμψηφισθέντα ποσά. 3.Το Ταμείο Γενικών Εσόδων Αθηνών, στο οποίο θα αποστέλλεται η κατάσταση υπό στοιχ. Β΄ της παρ. 1 του παρόντος άρθρου σε έξι αντίγραφα από τη Δ.6Λογ/σμών του Δημοσίου του Γ.Λ.Κ., θα προέρχεται βάσει αυτής: α)στη βεβαίωση των αρχικών προς συμψηφισμόν οφειλομένων στο Δημόσιο ποσών, β)στη διαγραφή του 10% της εκπτώσεως επί των ποσών τούτων σύμφωνα με τις διατάξεις του άρθρ. 80 παρ. 7 του Β.Δ. 757/1969 και γ)στην εισαγωγή στα ΄Εσοδα του Κρατικού Προϋπολογισμού των τελικώς συμψηφιζομένων ποσών, διά της εκδόσεως Γραμματίου Εισπράξεως συμψηφιστικής διαχειρίσεως. Άρθρ.4.-1.Δημιουργούμε στη δημόσια ληψοδοσία το Λογ/σμό «Τρεχούμενος Λογ/σμός συμψηφιζομένων απαιτήσεων του Δημοσίου έναντι επιστροφών φόρου εισοδήματος Ν.Δ. 277/1976» με αριθμό Κώδικος 550 της ομάδος 113 «ΤρεχούμενοιΛογ/σμοί». Καθορίζουμε την κίνηση αυτού ως ακολούθως: Ο Λογ/σμός «Τρεχούμενος Λογ/σμός συμψηφιζομένων απαιτήσεων του Δημοσίου έναντι επιστροφών φόρου εισοδήματος Ν.Δ. 277/76» θα πιστώνεται υπό του Ταμείου Υπολόγου Συμψηφισμών του Γ.Λ.Κ. βάσει της καταστάσεως υπό στοιχ. Α΄ της παρ. 1 του άρθρ. 3 της παρούσης, με αντίστοιχη χρέωση των Εξόδων του Κρατικού Προϋπολογισμού υπό τους οικείους Κωδικούς Αριθμούς και θα χρεώνεται υπό του Ταμείου Γενικών Εσόδων Αθηνών, βάσει της καταστάσεως υπό στοιχ. Β΄ της παρ. 1 του άρθρ. 3 με πίστωση των Εσόδων του Κρατικού Προϋπολογισμού. (Αντί για τη σελ.194,427(α) Σελ. 194,427(β) Τεύχος ΙΒ-6-3 Σελ.101 Φόρος Εισοδήματος Φυσικών και Νομικών προσώπων 27.Β.ε.74 2.Η απόφαση αυτή να δημοσιευθεί στην Εφημερίδα της Κυβερνήσεως ισχύει δε από του οικονομικού έτους 1979.